Steve Morse
Steve J. Morse (sündinud 28. juulil 1954 Hamiltonis, Ohios) on Ameerika Ühendriikide kitarrist, ansambli Dixie Dregs asutaja ja kitarrist. 1985–1989 oli ta ansambli Kansas kitarrist ning 1994–2022 rokkansambli Deep Purple kitarrist. 2003 asutas ta koos basskitarristi Bob Daisley', trummari Lee Kerslake'i, klahvpillimängija Don Airey' ja laulja Jimmy Barnesiga supergrupi Living Loud. Ta valiti pärast Dixie Dregsi albumi "Industry Standard" ilmumist 1982. aastal ajakirja Guitar Player lugejate pool viiel korral järjest aasta parimaks kitarristiks.